Kedves Tagunk!

Tisztelt Érdeklődő!

A 2014. március 15-től hatályos új Polgári Törvénykönyv (Ptk.) jelentős változásokat hozott az élet minden területén. A statisztikák szerint 3968 bekezdésének 42 százaléka minősíthető vadonatúj szabálynak.

Az új szabályozás komolyan érinti az üzleti élet résztvevőit is - az ügyvezetők felelősségétől a szerződéseken át a társasági szerződésig.

A Ptk. társasági jogot érintő változásainak megértéséhez, alkalmazásához kíván segítséget nyújtani **2014. november 6-i, „A társasági jog változásai a Polgári törvénykönyv tükrében” című workshopunk,** amelyen dr. Pozsonyi Katalin egyéni ügyvéd tart előadást, és válaszol a résztvevők kérdéseire.

***Dr. Pozsonyi Katalin*** *a József Attila Tudományegyetem Állam- és Jogtudományi Karán szerzett diplomáját egységes jogi szakvizsgával és adótanácsadói szakvizsgával egészítette ki. 1991 óta dolgozik egyéni ügyvédként. Csaknem 20 éve, a Hulladékhasznosítók Országos Egyesületén keresztül kapcsolódott be a hulladékgazdálkodásra, a termékdíjakra és a koordináló szervezetekre vonatkozó jogi szabályozásba. 1996-tól rendszeresen oktat jogi ismereteket a HOE által szervezett tanfolyamokon.*

Szeretettel várjuk Önt és érintett munkatársait rendezvényünkön. Jelentkezzen a mellékelt Jelentkezési lap visszaküldésével legkésőbb **október 27-ig,** ha **október 20-ig** megkapjuk a jelentkezési lapot, a **kedvezményes** részvételi díjért biztosítjuk részvételét!

Budapest, 2014. október 14.

Üdvözlettel:

Major Ágnes

képzési vezető

**A társasági jog változásai a Polgári törvénykönyv tükrében**

Workshop

**2014. november 6. (csütörtök)**

Lion’s Garden Hotel(1146 Budapest, Cházár András utca 4.)

**PROGRAM**

 9.30 - 10.00 óra Regisztráció (frissítők, sütemények)

10.00 – 13.00 óra **Előadás, témák:**

- a gazdasági társaságokra vonatkozó általános, új szabályok a Ptk-ban,

- a korlátolt felelősségű társaságok és a zártkörűen  működő részvény-

 társaságok új szabályai,

- cégeljárás a gyakorlatban.

***Előadó: Dr. Pozsonyi Katalin*** egyéni ügyvéd

Közben:

11.30 – 11.50 óra Szünet (frissítők, sütemények)

13.00 - 14.00 óra **Konzultáció**

**Vezeti*: Dr. Pozsonyi Katalin*** egyéni ügyvéd

14.00 óra Ebéd (a jelentkezési lapon jelzett regisztráció szerint):

*3 fogásos menü és ásványvíz vagy üdítő*

Szervező:

Hulladékhasznosítók Országos Egyesülete

További tájékoztatás:

Major Ágnes képzési vezető

oktatas@hoe.hu, (1) 422 1428, 06-30-900-7323